Unión del Pueblo Navarro parlamentu-taldeari atxikitako foru parlamentari Maribel García Malo andreak galdera egin du PFEZari buruzko Foru Legeko 68. artikuluaren arabera kenkarietarako eskubidea duten alargunen kopuruari eta aurrerakinak kobratzeari buruz (9-18/PES-00024). Hona Nafarroako Gobernuko Eskubide Sozialetako kontseilariaren erantzuna:

*Nafarroan zenbat alargunek izan dute kenkarietarako eskubidea PFEZari buruzko Legearen 68. artikuluaren arabera, 2007tik 2017ra bitarte? Zehaztu, urtez urte.*

Beste ezer baino lehen, ohartarazi beharra dago, aipatutako 68. artikuluan xedatutakoaren arabera, kenkari gehigarri horren subjektu pasiboak alargun-pentsio mota jakin batzuk jasotzen dituztenak direla; horrenbestez, kenkari hori ez da soilik emakume alargunentzat. Departamentu honetan dauden datuen arabera, kalkulatzen da gutxienez ere kenkari horien aurrerakinen modalitatean % 99,79 emakume alargunei dagozkiela; gainerakoak (% 0,21) gizonezko alargunei dagozkie. Sistema fiskalaren datu agregatuak ematen direnez, pertsonei dagozkien zifrak ematen dira, ez emakume alargunei dagozkienak.

|  |  |
| --- | --- |
| **Errentaren kanpaina** | **Alargun-pentsioen ondoriozko kenkari fiskala duten pertsonen kopurua** |
| **PFEZ/2007** | 10.700 |
| **PFEZ/2008** | 11.221 |
| **PFEZ/2009** | 11.269 |
| **PFEZ/2010** | 10.978 |
| **PFEZ/2011** | 10.622 |
| **PFEZ/2012** | 10.212 |
| **PFEZ/2013** | 9.832 |
| **PFEZ/2014** | 9.464 |
| **PFEZ/2015** | 9.232 |
| **PFEZ/2016** | 9.099 |
| **PFEZ/2017** | Likidatu gabe dago. Horrenbestez, daturik ez dago 2018ko udaberriko kanpaina egin arte. |

**1. oharra:** Urte fiskal bateko kenkariak bat datoz urte horretako kanpainarekin, zeina hurrengo urtean baita, eta orduan likidatzen dira; hau da, 2007ko kenkariak 2007ko PFEZaren kanpainari dagozkio, eta 2008ko udaberrian likidatu ziren. Hori dela eta, oraindik ere ez dago daturik 2017ko kanpainaren likidazioari buruz, zeren eta 2018an eginen baita.

*Horietako zenbatek eskatu diote Nafarroako Gobernuari aurrerakina eta zenbatek jaso dute 2007tik 2017ra bitarte, urtez urte?*

Beste ezer baino lehen, esan beharra dago aurrerakinak izapidetzearen eta zergaren likidazioaren artean (orduan jakiten baita zeintzuek egin duten aitorpena kenkari gehigarriarekin) dagoen denbora-desfasea dela eta, ez dagoela daturik beren aitorpenean kenkaria jaso duten pertsonei buruz, ez eta aurrerakina eskatu duten ala ez duten eskatu jakiteko daturik ere.

Dakiguna da aurrerakinen zenbat eskari egin diren (1. zutabea), bai eta zenbat aurrerakin onartu diren (2. zutabea). Gainera, kontuan hartu beharra dago eskariek eragina dutela aurrerakina aitortzen den urtetik aurrera (urte hori barne); hori dela eta, onuradunak dira aurrerakinerako eskubidea ematen duten baldintzak betetzen jarraitzen dutenak (3. zutabea).

|  |  |  |  |
| --- | --- | --- | --- |
| **Errentaren kanpaina** | **Aurrerakin eskariak** | **Onartutako aurrerakinak** | **Aurrerakinaren onuradun direnak, guztira** |
| **PFEZ/2007** | 1177 | 863 | 8113 |
| **PFEZ/2008** | 1229 | 924 | 8133 |
| **PFEZ/2009** | 973 | 721 | 8057 |
| **PFEZ/2010** | 927 | 681 | 7911 |
| **PFEZ/2011** | 802 | 600 | 7712 |
| **PFEZ/2012** | 765 | 583 | 7425 |
| **PFEZ/2013** | 660 | 505 | 7134 |
| **PFEZ/2014** | 656 | 505 | 6733 |
| **PFEZ/2015** | 740 | 581 | 6404 |
| **PFEZ/2016** | 689 | 479 | 6119 |
| **PFEZ/2017** | 1374 | 966 | 5734 |

**2. oharra:** Aurrerakinak urte fiskalean ordaintzen dira; horregatik, 2017ko errentaren kanpainako datuak badauzkagu.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2018ko otsailaren 23an.

Eskubide Sozialetako kontseilaria: Miguel Laparra Navarro